Dolog

Dolgok a fizikai világnak tulajdonságuk révén egymástól elkülöníthető, önállő részei, amelyek jogviszony tárgyai lehetnek.

A dolgot a rómaiak a res szóval jelölték. A klasszikus felfogás szerint dolog az, ami érinthető "Quae tangi possunt".

Nem tekintették dolognak a következőket:
 * A külvilágnak azon részeit, melyek jellegüknél fogva emberi uralom alá nem vonhatók. (pl. tengerfenék, égitestek)
 * A szabad ember testét (de a rabszolgák dolgok)
 * Az alkatrészt, amely bizonyos fizikai kapcsolat révén elvesztette önállóságát
 * A dologösszességet.

Az alkatrészek (járulékok, járulékos részek) lényegében dolgok, mindaddig amíg más dolgokkal nem jön létre fizikai kapcsolat, s ezzel elvesztik jogilag dolog mivoltukat, megszűnik önálló jogi sorsuk.